สวัสดีครับ คือแฟนผมเกิดอาการปวดหน้าอกขึ้นมา คืออาการที่พบจะเป็นอาการปวดกลางหน้าอก เจ็บจี๊ดๆ มาเป็นพักๆ แล้วหายไป เหมือนเจ็บด้านใน เพราะกดแล้วก็ไม่ปวดครับ หายใจไม่เจ็บ อาการแบบนี้เกิดจากอะไร และมีแนวโน้มที่จะเกิดโรคอะไรภายในอนาคตไหมครับ ขอบครับ
สวัสดีคะ อาการเจ็บหน้าอก เป็นอาการที่ไม่จำเพาะค่ะ ดังนั้นต้องดูหลายๆ อย่างค่ะแต่ถ้าอาการไม่สัมพันธ์กับเรื่องของการหายใจ เรื่องของกล้ามเนื้อ กระดูกซี่โครง อาจจะคิดถึงน้อยลงค่ะอวัยวะที่อยู่ในช่องอก จากนอกเข้าใน มีดังนี้ค่ะผิวหนังกระดูกซี่โครงกล้ามเนื้อเส้นเลือด ดำแดง ท่อน้ำเหลืองหลอดอาหารท่อทางเดินหายใจปอด เยื่อหุ้มปอดหัวใจดังนั้นการบาดเจ็บหรือความผิดปรกติของอวัยวะเหล่านี้จะทำให้มีอาการเจ็บหน้าอกได้ค่ะแต่อย่างไรก็ตามอาจจะต้องดูว่าไม่ใช่อาการปวดร้าวมาจากที่อื่นค่ะ เช่น เรื่องของตับอ่อนอักเสบอาจจะมีปวดร้าวมาที่หน้าอก สะบักได้ค่ะ นิ่วในถุงน้ำดี นิ่วในไต ซึ่งต้องได้รับการตรวจเพิ่มเติมค่ะตอนนี้อาจจะต้องมองหาสาเหตุที่ในช่องอกก่อนนะค่ะ ว่าไม่มีปัญหาอะไรค่ะและต้องประกอบกับประวัติอื่นๆ ร่วมด้วยค่ะ เช่น ประวัติอุบัติเหตุ ประวัติในเรื่องของโรคประจำตัวอื่นๆ ประวัติการใช้ยาแนะนำรับประทานยาแก้ปวดก่อนค่ะแล้วควรจะพบแพทย์เพื่อตรวจเพิ่มเติมค่ะ